Bib la pale de Samyèl, yon moun ki te kontinye fè sa ki byen
KEYS TO FAMILY HAPPINESS Fason pou nou kominike ak adolesan yo
TEACH YOUR CHILDREN Samyèl te kontinye fè sa ki byen
Toudegad | Oktòb 2008
LI NAN Afrikaans Albanè Alman Amarik Amenyen Anglè Arab Bilga Chinwa mandaren (Senplifye) Chinwa mandaren (Tradisyonèl) Dànwa Efik Endonezyen Espayòl Estonyen Finwa Fransè Grèk Gwennlandè Igbo Ikrenyen Iligaynon Iloko Islandè Isoko Italyen Japonè Jòjyen Koreyen Kreyòl ayisyen Kwowat Leton Lityanyen Malgach Myama Neyèlandè Nòvejyen Ongwa Polonè Pòtigè Sebwano Sepedi Sesoto (Lesoto) Slovak Slovèn Sosa Syedwa Sèb Tagalòg Tay Tchèk Tik Tiv Tsonga Tswana Vyetnamyen Woumen Zoulou
Samyèl te kontinye fè sa ki byen
ÈSKE w janm wè moun k ap fè sa ki mal ? — * Samyèl te konn wè sa. Kote l t ap viv la se dènye kote yon moun ta ka imajine l ap wè moun k ap fè sa ki mal. Se te nan tabènak Bondye a, kote yo te konn adore l la, nan vil Chilo. Ann al wè kòman Samyèl te fè ap viv nan tabènak la, sa gen plis pase 3 000 an.
Anvan Samyèl te fèt, Ana, manman l, te anvi gen yon pitit anpil. Yon lè, pandan Ana t ap vizite tabènak la, li te priye Bondye sou sa. Li te tèlman ap priye ak tout kè l, bouch li t ap tranble. Se sa k fè Eli, gran prèt la, te panse li sou. Men, lè Eli te vin konnen nan ki gwo lapenn li te ye, Eli te beni l. Li te di l : “ Mwen mande Bondye pèp Izrayèl la pou l’ ba ou sa ou mande l’ la. ” — 1 Samyèl 1:17.
Apre sa, Samyèl vin fèt. Ana te sitèlman kontan, li di Elkana, mari l : ‘ Yonfwa mwen sevre Samyèl, m ap pote l nan tabènak la pou l rete la pou l sèvi Bondye. ’ E li te fè sa vre ! Lè sa a, Samyèl dwe te gen ant kat a senk an.
Eli te vin granmoun e pitit gason l yo, Ofni ak Fineyas, pa t ap adore Jewova kòrèkteman. Yo te menm konn gen relasyon seksyèl imoral ak yon seri medam ki te konn vin nan tabènak la ! Ki sa w panse Eli te dwe fè nan sitiyasyon sa a ? — Li te dwe disipline pitit li yo, li pa t dwe kite yo ap fè move bagay sa yo.
Ti Samyèl t ap grandi nan tabènak la e petèt li te okouran move konduit pitit Eli yo te genyen. Èske Samyèl te suiv move egzanp yo a ? — Non, li te kontinye fè sa ki byen, jan paran l te anseye l pou l fè sa. Sepandan, nou pa sezi lefètke Jewova te fache kont Eli. Li te menm voye yon pwofèt di l ki jan l ap pini fanmi l, sitou de pitit gason l yo ki t ap fè sa ki mal. — 1 Samyèl 2:22-36.
Samyèl te kontinye sèvi nan tabènak la avèk Eli. Yon jou swa, pandan Samyèl t ap dòmi, li tande yon vwa ki rele l. Samyèl kouri al jwenn Eli, men Eli di l li pa t rele l. Menm bagay la fèt ankò yon lòt fwa. Lè Eli wè sa fèt ankò yon twazyèm fwa, men sa li di Samyèl pou l di Jewova : “ Pale non, Seyè ! Sèvitè ou la ap koute ou ! ” Lè Samyèl fin di sa, Jewova pale avè l. Èske w konnen sa Jewova te di Samyèl ? —
Bondye te di Samyèl objektif li genyen pou l pini fanmi Eli. Nan demen maten, Samyèl te pè di Eli sa Jewova te di l la. Men, Eli te sipliye l konsa : “ Tanpri pa kache m’ anyen. ” Finalman, li te di Eli tout sa Jewova te di l ap fè, menm jan yon pwofèt Jewova te deja fè Eli konn sa. Men ki repons Eli te bay : “ Se Seyè a li ye, l’a fè tou sa li wè ki bon. ” Finalman, yo te touye Ofni ak Fineyas e Eli te mouri tou. — 1 Samyèl 3:1-18.
Yon lòt bò, ‘ Samyèl te kontinye ap grandi e Seyè a te avèk li ’. Lè Eli ak pitit li yo te mouri, sandout Samyèl te gentan nan peryòd adolesans li, yon peryòd enpòtan nan lavi jèn yo. Èske w panse li te fasil pou l kontinye fè sa ki byen menm lè lòt moun t ap fè sa ki mal ? — Malgre sa pa t fasil, Samyèl te sèvi Jewova fidèlman pandan tout rès vi l. — 1 Samyèl 3:19-21.
E ou menm ? Èske pandan w ap grandi ou ta renmen tankou Samyèl ? Èske w ap toujou kontinye fè sa ki byen ? Èske w ap kontinye obeyi ansèyman w jwenn nan Bib la e èske w ap kontinye fè sa paran w te aprann ou ? Si w fè sa, w ap fè ni Jewova ni paran w kontan.
^ § 3 Si w ap li atik sa a ansanm ak pitit ou, tirè yo la pou fè w sonje pou w kanpe e pou w poze l kesyon an.
Ki jan Samyèl te fè vin ap sèvi nan tabènak Jewova a ?
Ki difikilte Samyèl te rankontre nan tabènak la ?
Ki egzanp Samyèl kite pou timoun yo ?